ঘটনার ভিডিও সোশ্যাল মিডিয়া ছড়িয়ে পড়তেই একযোগে নিন্দায় সরব হয়েছে দেশবাসী। যে সংস্থার কর্মী এই কাজ করেছে তাদের বিরুদ্ধে অভিযোগও দায়ের করা হয়েছে। তবে যে নৃশংসতার সঙ্গে এই কাজ করা হয়েছে তা ব্যাখ্যা করার যেন কোনও ভাষা নেই। মানুষের পক্ষেই বোধহয় সম্ভব এরকম অকারণে হিংস্র হয়ে ওঠা। বিশেষত প্রভুভক্ত বলে কুকুররা সুবিদিত। সেই কুকুরও মানুষের হিংস্রতা থেকে রক্ষা পেল না। কোনও পশুই যেন মানুষের হাতে নিরাপদ নয়। পশুপ্রেমিকদের অনেকেই এহেন নৃশংসতায় স্তব্ধবাক। অনেকে লিখছেন এ ঘটনা সমগ্র মানবতাকেই লজ্জিত করল।